पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। अनुपमा के जाने के बाद हमारे घर से खुशियां चली गई हैं। हमारे जीने का अब कोई उद्देश्य भी नहीं है। अदालत से न्याय मिला । संतोष इस बात का हुआ कि अदालत ने पीजीआई और सीटीयू को अनुपमा की मौत का दोषी माना । अदालत ने पीजीआई पर 7 लाख रुपए फाइन किया। पहले अनुपमा के इलाज में कोताही मुआवजे देने में। यह कहना है अनुपमा के पिता अमित सरकार का।
दोषी डॉक्टरों के खिलाफ कार्रवाई हो: अनुपमा की मां कोनिका की आंख से आंसू थमने का नाम नहीं लेते। वे कहती हैं हमारी इकलौती बेटी पीजी आईने छीन ली। अदालत से न्याय के बाद लगा था कि अदालत ने उसकी आत्मा को शांति पहुंचाई है। मैं तो यह चाहती हूं जो हमारे साथ हुआ वह किसी अन्य के साथ न हो। दोषी डॉक्टरों को सजा मिलनी चाहिए।
उधर इस मामले में मंगलवार को अनुपमा के वकील एडवोकेट पंकजा चांदगोठिया ने कमीशन में एक्जीक्यूशन एप्लीशन दायर की है।
एप्लीकेशन पर सुनवाई 10 जून को होगी। एडवोकेट चांदगोठिया ने मुताबिक 1 अप्रैल 2013 को पीजीआई के तीन डॉक्टरों को मुआवजा देने का निर्देश दिया था। फैसले के अनुसार पीजीआई को 45 दिन में मुआवजा राशि अदा करनी थी। लेकिन शिकायककर्ता अमित सरकार को यह राशि नहीं मिली। जिस कारण एक्जीक्यूशन एप्लीकेशन दायर की है। एप्लीकेशन कंज्यूमर प्रोटेक्शन एक्ट सेक्शन 27 उपभोक्ता संरक्षण कानून के तहत दायर की गई है। जिसमें फैसले की उल्लंघना करने वाले व्यक्ति को तीन साल तक की सजा का प्रावधान है। एप्लीकेशन में अनुपमा के पिता अमित सरकार की ओर से कहा गया है कि पीजीआई की ओर से फैसले को चुनौती देने संबंधी अपील की कोई जानकारी अभी तक उन्हें नहीं मिली है। जिस कारण यह फैसला तुरंत लागू होना चाहिए।
पैसा मिल गया तो शहर छोड़ देंगे: अनुपमा के पिता अमित सरकार का कहना है कि अगर उन्हें पीजीआई से मुआवजा राशि मिल जाती है तो वे चंडीगढ़ छोड़कर कोलकाता वापस अपने गृह नगर चले जाएंगे। जहां तक नौकरी का सवाल है तो प्राइवेट नौकरी है वह भी छोड़ देंगे। मौली जांगरा में एक छोटा सा घर उसे भी बेच देंगे।
गौरतलब है कि गत वर्ष जुलाई में अनुपमा स्कूल जाते वक्त सीटीयू की बस के नीचे उसका पैर आ गया था। उसे घायल अवस्था में पीजीआईके एडवांस ट्रॉमा सेंटर में दाखिल करवाया गया था। लेकिन डॉक्टरों की लापरवाही के चलते उसका समय पर पैर का ऑपरेशन नही हुआ। जिसके चलते उसके शरीर में गैंगरीन फैल गया था। उसके बाद उसकी मौत हो गईथी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn